# Passatge de les Manufactures

El Passatge de les Manufactures és un conjunt arquitectònic situat als carrers de Sant Pere Més Alt, 31-33 i de Trafalgar, 26 de Barcelona, catalogat com a bé amb elements d'interès (categoria C).

## Història

El 1774, el comerciant Ramon Pujol i Prunés va adquirir una finca procedent de l'execució dels béns del paraire Marc Vilanova al carrer de Sant Pere Més Alt, i el 1779 una casa contigua (actual núm. 29), que el 1792 va vendre al cirurgià Antoni Montaner i Virgili, nebot del també cirurgià Pere Virgili (vegeu casa-fàbrica Castanyer).
El 1826, el seu fill Francesc Pujol i Puigbò, resident a Cadis, va demanar permís (a través del seu apoderat Josep Troch) per a obrir-hi un portal, segons el projecte del mestre de cases Pere Rovira, i el 1858 va fer reedificar la casa del núm. 33. En aquella època hi havia la fàbrica de teixits de llana i cotó de Miquel Forcada, i posteriorment, les de teixits de seda, llana i cotó de Castells i Solà, i de Joan Cirici i Traver: «Alta de San Pedro, 31. Fábrica de pañuelos y otros tejidos de lana, seda y algodon. Especialidad en pañolería de lana pura, de mezcla de lana, seda y algodon, y de puro algodon de todos tamaños y precios. Espediciones á todas las provincias del reino. D. Juan Cirici.» Cap al 1878, Cirici va fer construir un nou edifici amb façana a l'antic carreró de l'Hort d'en Favà (actualment carrer de Trafalgar), amb un passatge que travessava la finca, anomenat Pasage de la Industria.
Posteriorment, la propietat passà a mans de Marià Tomàs i Olivé, que el 1888 va demanar permís per a enderrocar les construccions del carrer de Sant Pere Més Alt i reconstruir-les de nova planta, segons el projecte del mestre d'obres Ezequiel Porcel i de Bassols.
Ja al segle xxi, l'edifici del carrer de Trafalgar va ser adquirit per una cadena hotelera, que el va rehabilitar juntament amb el passatge. En un dels celoberts es va instal·lar l'obra Petjades d'Antoni Yranzo, que penja d'uns fils.

## Vegeu també

* Casa-fàbrica Escuder
* Fàbrica Bonaplata, Vilaregut, Rull i Cia

## Referències

* ↑ «Edifici d'habitatges». Catàleg de Patrimoni. Ajuntament de Barcelona.
* ↑ «Casa Mariano Tomàs». Catàleg de Patrimoni. Ajuntament de Barcelona.
* ↑ AHPB, notari Josep Vinyals, 3-6-1774.
* ↑ AHPB, notari Joan Fontrodona i Roura, manual 1.064/18, f. 432-435v, 26-8-1779.
* ↑ «Andreu MONTANER I VIRGILI». geneanet. Esteban Aparicio Baulisi.
* ↑ «Andreu Montaner i Virgili». Galeria de metges catalans. Col·legi Oficial de Metges de Barcelona.
* ↑ AHPB, notari Francesc Joan Elias i Bosch, 21-6 i 14-8-1792.
* ↑ «Museu-Arxiu Pere Virgili de Vilallonga del Camp». festacatalunya.cat.
* ↑ «Registre de numeració dels carrers de Barcelona coetani i anterior a l'any 1853». Districte 2, 2. AMCB, 1853.
* ↑ «Josep Troch. Apoderat de Francesc Pujol Puigbó. Sant Pere Més Alt 9. Casa. Obrir un portal». C.XIV Obreria C-129/1826-196. AHCB, 20-11-1826.
* ↑ «Francisco Pujol y Puigbó. (Sant Pere Més Alt 33). (Reedificació de la façana de la casa)». Q127 Foment 960 bis C. AMCB.
* ↑ «Francisco Pujol i Puigbó. Alta de San Pedro (Sant Pere més Alt 33). Construcció d'uns baixos d'un edifici». Q127 Foment 49/1858. AMCB.
* ↑ El Consultor. Nueva guía de Barcelona, 1857, p. 164, 316.
* 1 2 3 4 Artigues i Vidal i Mas i Palahí, 2019.
* ↑ Anuario general del comercio, de la industria y de las profesiones; de la magistratura y de la administracion, 1863, p. 227.
* ↑ El Consultor. Nueva guía de Barcelona, 1863, p. 139, 211.
* ↑ El Consultor. Nueva guía de Barcelona, 1863, p. 139, 212.
* ↑ Anuario general del comercio, de la industria y de las profesiones; de la magistratura y de la administracion, 1863, p. 251, 448, 815, 821, 822, 1057, 1061.
* ↑ Anuario-Riera, 1896, p. 345.
* ↑ «Mariano Tomas. Alta de Sant Pere 31-33. Enderrocar i construir cases». Q127 Foment 540 P. AMCB.
* ↑ «PASSATGE DE LA INDÚSTRIA. Trafalgar 26. (1878-2000's)». Barcelofília (blog). Miquel Barcelonauta, 05-01-2021.

## Bibliografia

* Artigues i Vidal, Jaume; Mas i Palahí, Francesc. El model de casa fàbrica als inicis de la industrialització. Registre de fàbriques de Ciutat Vella de Barcelona 1738-1807/1808-1856, 2019, p. 382-383. ISBN 9788491562160.

## Enllaços externs

* «Passatge de les Manufactures». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.